
Mmdependistii şi votul universal 


Partidul independist a făcut o nouă 
evoluție, întorcându-se la politica sa di- 
nainte de 1906: la politica promisiunilor. 
Aproape 40 de ani a cerut întroducerea 
votului universal înscris în programul 
său, aproape patruzeci de ani n’a între- 
lăsat să declare în nenumărate întruniri 
publice și în discursuri parlamentare, că 
partidul ţine la această reformă electo- 
rală cu toată stăruința.... până la 1906, 
când a ajuns la putere... 

In acești trei ani din urmă nimeni 
— din partidul independist — n'a mai 
stăruit pentru întroducerea reformei şi 
prezintarea proiectului de lege. Deși 
această reformă alcătuiă una dintre mi- 
siunile primordiale prevăzute în pactul 
încheiat cu Coroana, deși reforma aceasta 
constitue un punct cardinal în programul 
independiștilor, trei ani de zile acești 
„aderenţi“ ai votului universal au tăcut; 
trei ani de zile au tolerat ca ministrul 
de interne să amâie de pe zi pe zi pre- 
zintarea proiectului de lege, iar când 
în cele din urmă, și-a prezentat proiectul 
despre votul plural, nu sa găsit nimeni 
în sânul partidului care să protesteze 
împotriva acestui falș politic. 

Vremile s'au schimbat, însă și par- 
tidul independist a evoluat. Astăzi din 
nou e aderent al votului universal și protes- 
tează împotriva falşului prezintat de An- 
drássy, — căci în curând, din nou vor 
aveà nevoie de voturile cetățenilor. Di- 
misia cabinetului va aveă drept urmare 
şi alegeri nuoi. 

Personalităţi marcante ale partidului 
Justh Gyula, Hollo Lajos, Batthyânyi 
Tivadar, — toţi trei candidaţi serioși la 
fotolii ministeriale — profită de orice 
prilej pentru a-și arătă din nou dra- 
gostea față cu această reformă aban- 
donată de ei trei ani de zile. Săptămâna 
trecută, contele Batthyányi, aprobat de 
numeroşi tovarăși de principii, a prote- 
stat în clubul partidului, împotriva în- 
vinuirii că partidul independist ar fi 
împiedecat măcar o clipă discuţia re- 
formei electorale, declarând că partidul 
e gata să înceapă, cât de curând, discuţia 
acestei reforme, dar firește, zu a pro- 
iectului prezintat de Andrássy... căci par- 
tidul cere o reformă electorală radicală: 
votul universal corespunzător progra- 
mului... 

Declaraţiile lui Justh şi Hollo sunt 
tot atât de categorice... Partidul inde- 
pendist din nou stăruie pentru votul uni- 
versal, căci acest vot alcătuiește cheia 
care deschide uşa ce duce la stăpânire. 

In curând vor începe audienţele la 
Maj. Sa și până atunci se fac fel şi fel de 
combinaţii cum sar puteă lămuri, mai 


ușor, situaţia și toate combinaţiile cul- 
minează într'un singur punct: votul uni- 
versal. 

In cercurile politice se afirmă cu 
multă pozitivitate că gruparea indepen- 
distă care a provocat criza de cabinet 
prin agitația sa pentru banca națională 
autonomă, a alcătuit un memoriu în care 
încearcă să limpezească situația şi să lu: 
mineze calea de ieșire din haos. 

In memoriu se face propunerea ca 
formarea cabinetului să se încredinţeze 
lui Kossuth, care să-şi aleagă ceilalţi 
miniştri numai din sânul partidului in- 
dependist. Noul guvern ar fi numai un 
guvern de transiţie şi ar aveă o singură 
misiune : întroducerea reformei electorale pe; 
baza votului. După întroducerea acestei! 
reforme ar urmă dizolvarea Camerelor 
şi alegeri nuoi. Chestia băncii şi che- 
stiile militare ar aveă să le resolve noul 
parlament. Dacă pregătirile pentru ale- 
gerile nuoi, — pe baza votului universal 
— ar cere timp prea îndelungat şi în 
urmare, nu sar puteă rezolvi chestia 
băncii inainte de 1 Ianuarie 1911, gu- 
vernul va puteà să prelungească — în 
mod provizoriu şi pe timpul scurt — pri- 
vilegiul băncii comune. 

In vederea acestei rezolviri a crizei, 
gruparea din jurul lui Justh Gyula în- 
cepe să se organizeze ţinând întruniri 
şi consfătuiri intime și declarând în pu- 
blic că acţiunea lui Justh e sprijinită 
atât de Kossuth cât şi de Bánffy. Unul 
dintre prietenii politici ai lui Justh a 
publicat și el un articol în care se ocupă 
cu rezolvirea crizei şi ajunge tot la con- 
cluzia că numai prin întroducerea vo- 
tului universal se poate ajunge la lim- 
pezirea situaţiei. 

„Dacă timpul n'ar fi de ajuns — serie acest 
politician — majoritatea ar admite şi un pro- 
vizoriu de bancă pe durată scurtă, dar numai 
sub condiţia că Maj. Sa va promite să aproabe 
hotărârea ce-o va aduce noul parlament în chestia 
băncii. Partidul îndependist nu va aprobă cu nici 
un preț proiectul lui Andrássy. Noi avem votul 
universal, poate cu excluderea votării secrete, dar 
o reformă electorală întru toate- liberală şi demo- 
cratică“. 

Şi aşa înainte, aproape toţi corifeii 
partidului independist se afișează din 
nou drept șampioni ai votului universal 
abandonat odată de ei. Promit din nou 
o reformă electorală liberală și demo- 
cratică, cum promiseseră ani de-arândul 
înainte, mulţumindu-se apoi cu un falș... 

Partidul independist şi șefii lui dacă, 
vor să câştige din nou încrederea cetă- 
țenilor, trebuie să procedeze de data 
aceasta pe altă cale. De atâtea ori în- 
şelaţi, cetăţenii nu se mai pot mulțămi 
cu promisiuni deşarte. E datoria parti- 
dului acestuia — dupăce vreă să pri- 
mească alcătuirea guvernului pentru în- 
troducerea votului universai — să lu- 





creze de pe acum un proiect de lege 
sau să publice, în liniamente generale, 
principiile pe cari se va sprijini acest 
vot universal, ca astfel guvernul să fie 
legat în misiunea sa. 

Publicarea aceasta trebue să se facă 
pentruca să nu se repete șarlatania coa- 
liţionistă. Ni sa promis și cu trei ani 
înainte votul universal, iar pe urmă ne-am 
trezit cu o falșificare abominabilă bo- 
tezată „vot plural“ despre care autorii 
lui afirmă că e tot atât de liberal şi de- 
mocratic ca şi făgăduitul vot universal. 

Independiștii,. dacă întradevăr vor 
un vot universal cinstit, nau motive 
să nu publice principiile pe 'cari se va 
clădi reforma lor electorală. 

Neîncrederea aceasta a cetăţenilor 
în promisiuni platonice izvoreşte din ex- 
perienţele triste ale anilor trecuţi și par- 
tidul independist nu-şi poate recâștigă 
încrederea aceasta decât prin o since- 
ritate fără rezerve. 

Vor aveă oare şefii partidului cinstea 
politică să tacă declaraţiile ce se așteaptă 
dela ei? 

Wekerle şi Polonyi. Fostul ministru de jus- 
titie, descoperitorul baronesei Schönberger, odi- 
nioară patroana coaliției, şi-a ridicat din nou 
glasul pentru a „limpezi“ situația. Intr'un discurs 
de două ciasuri, rostit in faţa alegătorilor săi 
din circumscripția a IV-a din Budapesta, a des- 
făşurat un mare plan de aplanare a crizei, refe- 
rindu-se mereu la o autoritate competentă.... 
la Wekerle (fără să-i amintească, însă, numele). 

Două zile inainte, Polonyi avusese o intre- 
vedere cu ministrul-președinte Wekerle, discutând 
impreună situaţia politică. 

Polonyi a declarat că numai Wekerle e în 
stare să rezolve criza actuală cu sprijinul parti- 
dului independist şi a udăogat că Wekerle e gata 
să fie şeful unui cabinet alcătuit excluziv din po- 
liticiani îndependişii. Programul acestui guvern 
ar fi: garantarea autonomiei vamale dela 1917 
încolo, bancă de stat, concesii militare în ce 
privește limba de regiment şi introducerea vo- 
tului universal. Wekerle, a zis Polonyi, nu aprobă 
nici el votul plural. 

Discursul lui Polonyi, mai ales în urma 
declaraţiilor că Wekerle nu ar aprobă proiectul 
lui Andrássy, a stârnit sensaţie în toate cercu- 
rile politice. 

Wekerle a şi grăbit să desminţească afir- 
maţiile lui Polonyi, declarând că nu l-a auto- 
rizat să aducă în publicitate părerile sale poli- 
tice; că nu crede în concesii militare; că e 
aderent neclintit al proiectului prezentat de 
Andrássy... 

Declaraţiiie lui Polonyi merită tot atâta 
crezământ ca şi desminţirile lui Wekerle, cunos- 
cută fiind iscusinţa acestor mari farisei politici 
de-a nu spune niciodată adevărul. 

Polonyi a reuşit, însă, să încurce din nou 
pentru câtăva vreme, iţele politicei coaliţioniste, 
aruncând germenele neincrederii în sânul par- 
tidelor. 

REVISTA POLITICĂ. 


Libertatea de pressă în Ungaria. Pentru re- 
producerea, în traducere, a unui articol „L'oppre- 
sion magyiare“, publicat de Björnson în revista 
„Courrier européen“ din Paris, d-l loan Spuderea, 
dela „Gazeta Transilvaniei“, fusese condamnat 
de cătră curtea cu juraţi din Târgul-Murăşului 
la 3 luni închisoare de stat şi 500 cor. amendă 
în bani. Curtea de casaţie, luând în desbatere 
procesul a schimbat osânda, ridicând-o la 4 luni 
închisoare şi 500 cor. amendă. 

Fostul deputat naţionalist slovac Milan Ivanka 
a fost osândit din partea Curţii cu juraţi din 
Pressburg la 1 an inchisoare de stat pentru „agi- 
tatie“, Curtea de casaie a confirmat sentinţa 
aceasta. 

Procuratura din Sibiiu a pornit doauă procese 
împotriva revistei literare „Luceafărul“ din Sibiiu, 
pe motiv că doauă cronici, publicate in numărul 
2 („Scrisori din Bucovina“ și „Congresul dela 


Craiova) tratează chestii politice.... 
o 


Maj: Sa în Budapesta. Marţi seara la 
oarele 7, Maj. Sa a sosit la Budapesta, venind 
cu un tren special de curte peste Marchegg. La 
expresa dorinţă a Maj. Sale, la gară wa avut loc 
primire oficială. Au fost de faţă numai primarul 
oraşului, prefectul de poliție și şeful gării. 

Maj. Sa va petrece în Budapesta vre-o 6 zile, 
în cursul cărora va prim) în audiență mai mulți 
bărbaţi politici, pentru a ascultă părerile lor asupra 
crizei și propunerile referitoare la rezolvirea ei. 

o 

Dimisia guvernului primită. Zilele trecute 
a apărut în „Monitorul oficial“ un autograf prea, 
înalt prin care se aduce la cunoştinţă guvernului 
ci Maj. Sa a primit demisia cabinetului ungar. 

Până la rezolvirea crizei, cabinetul a fost în- 
sărcinat cu conducerea provizorie a afacerilor. 


o 

1764... Numărul acesta străluceşte în fruntea 
numărului din urmă al organului social-democrat 
„Népszava“ şi reprezintă numărul abonaților 
cari i-a câştigat acest ziar într'o singură zi, în 
ziua de 1 Mai. 

Când vor luă și românii noștri pildă dela 
muncitorii social-democraţi, cari, luptând: cu mi- 
zerii, ştiu cu toate aceste să jertfiască pentru 


organul lor? 
Le] 





„PARA NOASTRA: 


Politica moştenitorului de tron Fran- 
cisc Ferdinand. Ministrul-preşedinte Ve- 
kerle, mergând la Viena pentru a aduce 
la cunoștință Maj. Sale dimisia guver- 
nului ungar, a fost primit în audienţă şi 
de moştenitorul de tron, arhiducele Fran- 
cisc Ferdinand. Audienţa aceasta a făcut 
impresie vie în cercurile politice, mai ales 
că moștenitorul de tron a păstrat întot- 
deauna o rezervă ostentativă faţă cu băr- 
baţii de stat ai Ungariei, mai ales, însă 
faţă de politicianii coaliționiști. 

Marele ziar german „Frankfurter 
Zeitung“, ale cărui informaţii politice de 
obicei sunt foarte exacte. atribuie această 
audienţă faptului că Wekerle, cu o zi 
înainte, rostise în Budapesta, la întru- 
nirea partidului constituţional, un dis- 
curs prin care se lepăda de Kossuthişti. 
Moştenitorul de tron voiă să se încre- 
dințeze dacă Wekerle e sau nu e acce- 
sibil pentru vederile sale în ceeace pri- 
veşte viitorul monarhiei noastre. 

„Frankfurter Zeitung“ dă și câteva 
amănunte în ce privește programul po: 
litie al viitorului nostru monarh. Pro- 
gramul acesta se resumă în următoarele 
4 puncte: 

1. Nimicirea oligarhiei parlamentare 
maghiare. 

2. Zădărnicirea reformei electorale 
despre votul plural, proiectat de Andrâssy 
numai în vederea întăririi oligarhiei ma- 
ghiare. 

3. Zădărnicirea silinţelor puse de ma- 
ghiari spre a obțineă concesiuni militare. 

4. Întărirea naționalităților din Un- 
garia ca să poată rezistă tendinţelor de 
maghiarizare. 

Pressa maghiară, fireşte, a primit 
destăinuirile aceste ale ziarului german 
cu scepticism şi — înjurii. 

o 

Sărmanul Kossuth. Dacă e în tara ungu- 
rească om demn de compătimire, Franţi Kossuth, 
fără îndoială, merită compătimirea noastră depliņă. 
De când a izbucnit criza, se ţin lanţ vizitele ce 
i se fac (Presa le numeşte „consfătuiri la rni- 
nistrul de comerciu). Abiă iasă Apponyi şi vine 
| Wekerle. Nici acesta n'a plecat încă de-abinele 

şi vine Justh, și apoi vine Andrássy şi contele 
Bethlen şi din nou Apponyi, Wekerle, Justh.... 

Politicianii noştri îl pisează rău pe sărmanul 
Franţi. In vieaţa lui nu-şi va fi schimbat convin- 
gerile cu atâta — convingere cașşi în zilele aceste. 
Wekerle îl va fi convins că planul lui Apponyi 
nu poate duce la izbândă; Just îl va fi convins 
să nu dea crezământ lui Wekerle, căci numai 
luptând pentru banca autonomă se poate ferici 
țara şi partidul; Andrássy îl va fi convins că 
politica lui Justh e o primejdie mare pentru ţară. 
Singura mântuire e votul plural... 

ĂI de vine în urmă — convinge... 

Şi partidul Kossuthist și tara aşteaptă lim- 
pezirea situaţiei dela acest om. lipsit de orice 
voinţă şi energie. 

Sărmane Franţi, sărmane partid! 





Tinerii Turci. 
Atitudinea lor față de reacţionari. — Problemele lor. — 
Ce aşteaptă Europa dela tinerii turci. 


Intreaga mişcare a tinerilor turci, aşa cum 
ea a jost condusă, a pus în uimire pe toți cunos- 
cătorii stării de lucruri din Turcia, 

Acolo, unde se credea că nu se poate face - 
mimica fără vărsare de sânge, ne-a fost dat să 
vedem cum cel mai tiran domnilor este iertat şi 
lăsat cu vieajă de biruitorii aderenți ai ideilor 
noud, 

Atitudinea tinerilor turci faţă de Abdul Hamid 
dovedeşte odată mai mult, că wavem de a face 
cu simpla ambiţie a unor oameni personal nemul- 
țămiți, ci cu un curent puternic, un curent nou, 
care nu luptă în contra persoanelor, ci în contra 
unor sisteme învechite şi pentru întronarea unor 
idei nouă, De aceea, de unde am fi crezut, că 
odată triumfători, tinerii turci vor ordonă uciderea 
în mass a reacționarilor, vedem din contră, că 
până acuma ei wau pus în aplicare nici acel 
punct din proclamația lui Sevket- Paşa, conform 
căruia toți cei vinovați erau să fie pedepsiți după 
legea Şeriat. 

Tinerii turci nu au abuzat de situația lor. 
Marea mulţime a vinovaţilor a fost transportată 
la Jemen în exil. Abdul Hamid, despre care de- 
asemenea se vorbea că va fi executat, a fost exilat 
la Salonic. E atâta generozitate în întreaga ac- 
iune a acestor oameni, cari vor mai aved încă 
mult de lucru până să poată întări constituția, 

Venit-ai îar...*) 


Venit-ai iar cu trandafirii-odată, 
Cu toată vara — însuși tu o vară 
Mai drăgăstoasă, mai înfloritoare 
Și mai senină decât cerul însuș! 


Venit-ai iar, tu, vecinic călătoare 

Ca vântul toamna, ca 'm Aprile norii, 
Ca lacrima când o cerșește-amorul — 
Din lumea 'm care te credeam pierdută... 


pi iarăș uit de-acum Cimerienii, 

Cari nau văzut mici soarele, nici ziua: 
Poporul trist ce-mi cunoștea, durerea, 

Ce 'm lumea lui mă *mprietenise-atâta / 


Și iar mă pierd în ochii tăi, minune! 
Și 'n umbra ta: un soare 'n răsărire, 
Mă 'nvälui iar, ca geniul nopți 'n umbră, 
— Deschis-ai cale liniști-mi,.. se duce! 





*) Din caetul „Gânduri negre ?n versuri albe“, 


Trăesc, așa, în ciuda ta și-a soartei / 

— Poate că-i rea împotrivirea-mi dârje, 
Poate că-i greu calvarul ce mă chiamă, 
Poate că-i trist să-ți uiţi de tine, umbră/ 





De fruntea mea *ncreţită de durere 
Zadarnic cat să 'ndepărtez furtuna: 
Când umbrele cobor în faptul serii, 
Au soarele nu văduvește cerul ?.., 


La ce s'alung atâtea stele `n noapte? 
La ce renasc atâtea 'mn mortul aer? 

La ce trăim, când nici un fir de iarbă 
N'a tremurat dupe căldura noastră ? 


Sunt legi ce stau și ape ce colindă, 

Și focuri vecinice ce sard pe ele, 

J-un ce etern în pânzele naturii |... 

— Nu mă iub, nu mă urâ, — sunt sclavu-ţi ! 


| 





Nu cer... 


Nu cer să ai, tu, inima Alcestei 

Și nici că vreau pentru lumina-mi goală, 
Pă-ţi prăbușești vieața — cum făcut-a 
Femeia lui Admet, suindu-i faima. 


Și nici că vreau să-mi fii, ca Damajanti, 
Făclia vieţii când se lasă moartea — 
Deșh-mi ești dragă frumuseţe veche, 

Deș te sorb, mai cald, mai viu, ca Nalla! 


Și nici de-ai fi o Magdalenă 'n cale-mi 
Eu nu voiu cuteză să-ți zic: „urmează 
Poteca mea“ — cum Krist a spus copilei 
Ce 'nsenină icoana suferinții... 


— Tu lasă-mă să cat, cum astronomul 

Și 'mbată vieața dup-o stea tăcută, 

In ochii tăi.. pân'ce-mi voiu arde ochi, 

Aprinși, de tine: stea singurătăţi-mi / 
D. Marcu. 

mai ales în părţile asiatice ale imperiului, părti 
cari sunt astăzi în plină revoluţie. 

Le stă atât de bine această înțelegere a vre- 
murilor. Căci în Turcia mai mult ca ori unde e 
nevoe acum nu de vărsări de sânge, ci de muncă 
stăruitoare, de unire şi iubire de neam pentru a 


putea ridică starea economică şi culturală a mul-. 


timei întârziate. 

Trebuese ridicate şcoli pentru luminarea po- 
porului. Pentru desvoltarea industriei şi a comer- 
ciului e nevoe de şosele şi linii ferate şi şcoli spe- 
ciale. Pentru toate acestea însă trebuesc bani. Şi 
iată că Turcia nouă este ca şi cea veche un joc 
în mâna apusului capitalist. 

La ajutorul financiar al statelor apusene 


poate însă să se aştepte numai atât timp, cât ac- j 


tualii conducători vor duce o politică de împăciuire 
a tuturor elementelor utile în stat, până când vor 
luptă pentru asanarea . multelor neajunsuri, cari 
astăzi bântuesc imperiul otoman. 

Ori şi cât de mult au trebuit să lupte tinerii 
turci pentru dărâmarea absolutismului, dar munca 
lor cea mai grea urmează de acum încolo. Vor 
puteà ei ridică acest popor întârziat la aceeaş 
treaptă culturală cu a celorlalte popoare din Europa? 

Și-ar câştigă în chipul acesta merite nu 
numai pentru poporul lor, ci şi în fața Europei, 
a cărei liniște în Orient ar asigura-o. 


As. . . 
Românii din Viena 
Capela română. — Convenirile sociale. — Casa naţională, 
In Viena: sunt peste o mie de români, — 
afară de studenţi şi soldaţi. 
Majoritatea sunt meseriași; restul, funcţio- 
nari de stat etc. 
Până mai acum câţiva ani, ei nu ştiau unul 
de altul, risipiţi în Babilonul acesta cosmopolit. 
E adevărat că studenţii se întâlneau în să- 
lile „României june“, iar ceilalţi în cafenea, — 
dar lipseă centrul care să-i îimpreune. Şi o mână 


de români cu dragoste de neam, — dnii gene- 
rali Lupu, dr. Sterie Ciurcu, dr. Lazăr Popovici, 
arhitectul Cesar Popovici ete, — au hotărit să 


înfiinţeze Capela română din Lowelstrasse, care, 
încetul cu încetul, a devenit locul de întâlnire 
săptămânală al românilor. Aşezată în inima Vienei, 
lângă parcul popular unde se află statua poe- 
tului Grillpartzer si a împărătesei Elisabeta, ca- 
pela română a inceput să funcţioneze de` acum 
doi ani, când cu vizita primăriei din Bucureşti. 











„PARA NOASTRA“ 


Serviciul religios e oficiat de preotul mi- 
litar dr. Cioban, prin energia căruia s'a realizat 
în mare parte, dorul românilor de a se cunoaște. 

Dsa a obţinut şi pentru soldaţii români au- 
torizaţia de a vizită capela, întru cât ei umblau 


| pân'acum numai la biserici protestante. 


Nevoia unui preot român în Viena se simte 
şi prin mulţimea bolnavilor cari vin aici din Ro- 
mânia (600—700 pe an) și dintre cari ceice mor 
ar muri neimpărtăşiţi cu sfintele daruri. 

Printre cei cărora le revine în deosebi me- 
ritul înfiinţărei acestei capele, e d. arhitect Cesar 
Popovici, care a construit-o pe cheltuiala dsale ; dlui 
Dima, profesorul de muzică din Braşov, care a 
instruit corul şi a stat mai multe săptămâni în 
Viena, până să-l vadă bine închegat și al altora, 
al căror nume nu-l putem spune. 

Dirigent al corului e acum dl lonel Crișan, 
un tânăr harnic şi talentat, bursier al „Societăţii 
pentru fondul de teatru* din Braşov. 

Convenirile sociale cari merg din ce în ce 
progresând, au loc iarna în vr'unul din restauran- 
tele orașului, şi în subsolul cafenelei Arcaden, la 
jocul de popice. 

Sufletul acestor conveniri şi al întregei miş- 
cări româneşti de aici e dna Florica Gr. soţia 
unui înalt funcţionar. 

Idealul tuturor e acum construirea acelui 
palat al românilor din Viena, în care să încapă 
biserica, internatul pentru studenţi de aici, localul 
celor două societăţi, „România jună* și „Clubul 
român“, etc. 

Toate acestea vor costă două sau trei sute 
de mii de lei; primarul Lueger a făgăduit să le 
vândă un loc foarte eftin, în centrul oraşului, 

Și astfel, vor ajunge şi românii supuşi Au- 
striei, să-şi aibă un centru cultural în capitala 
imperiului, să fie şi ei în râudul celorlalte nea- 
muri cari îşi au casa lor naţională printre atâtea 
palate străine... Cor. 


Concert. Reuniunea Română de cântări din 
localitate, dă astăseară, în sala festivă a „Aso- 
ciaţiunii* un mare concert. 

Publicul nostru întreţinut zilnice cu credinţa 
că se muncește la această societate, — aşteaptă 
cu multă plăcere producţiunea „Reuniunei“ 

CRONICA LITERARĂ ȘI ARTISTICĂ. 


Reprezentaţia teatrală dată de valoroșii 
artişti d-na şi d! Zaharie Bârsan, a fost un bun 
prilej de a strânge la un loc într'o seară pe tot 
publicul românesc select din Sibiiu. 

Artiştii, îndeajuns de cunoscuţi publicului 
nostru, aduceau pe lângă dragostea lor mare de 
muncă, câteva creaţiuni noi, creaţiuni cari au 
fost obiectul de predilecție al stagiunei Teatrului 
Naţional din București. 

Stau jucat două comedii: „Căsstorie neaş- 
teptată“ şi „Liniştea casei“ şi s'a declamat săr- 
bătoritul poem al dlor Anghel şi Iosif „Carmen 
Saeculare“. 

Jocul artistic al soţilor Bârsan, plin de 
vervă şi de inalte calități scenice, cum și versurile 
pline de avânt ale poemului, spuse cu o înţele- 
legere măiastră, — au fermecat sala. 

... Și numai când vedem serate de-acestea 
reuşite, putem cumpăni toată pierdera ce ne-a 
cauzat „Societatea pentru fondul de teatru din 
Ardeal“, neangajând pe dl Bârsan pentru propa= 
garea artei mari în publicul românesc deaici,.. 

Un amănunt interesant al seratei e şi azis- 
tarea la reprezentaţie a dlui D. Anghel talentatul 
poet-autor al poemului declamat. 

Inteligența Sibiiană a aclamat şi felicitat 
călduros pe dl Anghel. 





o 


Critic și director. Intr'o revistă literară — apărută 
de curând — un colaborator îi ia subţire pe criticii dela 
celelalte reviste şi ziare, plângându-se că „la noi critica e 
o reclamă... Criticii noştri s'au dedat astăzi nu numai cu 
apreţiereu unui volum, ci avem... indivizi cari judecă 
bucată de bucată, fiecare poezie, fiecare nuvelă ce apare... 
printr'alte reviste...“ ete... 

Dorim să fim şi noi înşiraţi între acești indivizi, 
spicuind din acelaş număr al revistei câteva fraze, promi- 
țând un premiu celuice va gti să ghicească înțelesul lor, 

Inainte de toate o definiţie generală la întrebarea: 
Ce este dreptul. „Dreptul este direcțiunea libertății prin 
întehgență“. 

Apoi, o definiţie mai specializată la aceeaş întrebare: 
„Dreptul, în înţelesul subiectiv, este facultatea de acțiune 
a omului, în înţelesul obiectiv este norma lui de acțiune“, 

Nu mai spicuim, pentru a nu face ghicitura prea 
dificilă... Ne vin, însă, în minte câteva versuri publicate, 
cu ani înainte, în răposata „Nuieluşa“, adresate redactorilor 
şi directorilor de reviste: 

Ce să fie ? Cerul tună, 
Trăznete cad din senin, 
Negri nori pe cer sadună 
Şi de sgomot satu-i plin. 
Le RR i E E A, 





Primăvară |]... 


lar primăvară !... De câteori nu şi-a scuturat 
ea aripile plăpânde în zarea fără margini!.. Ra- 
zele soarelui decâteori n'au sărutat primul surâs 
al bobocului de cais! și decâteori nu s'au ţesut di- 
mineaţa în fire subţiri de beteală!... Decâteori 
în dimineţile de primăvară, n'a trezit zorile, ci- 
ripitul lung al rândunicei de sub straşinăl... Și 
cântecul acela răsucit, ce pare că e un şurub 
când se strânge, cântecul acela aduce cu el o 
vieaţă nouă, o lume mai tânără, un soare mai 
dulce, mai frumos. Dar câmpul!... O, câmpul 
acela fără isprăvit ce pleacă de sub picioare şi 
se sue până sus, sus, unde verdele se îneacă în 
albastrul cerului; câmpul acela unde de atâteaori 
am rătăcit sub coasta cu otavă, decâteori nu 
s'au jucat razele soarelui în firele subţiri de co- 
lilie; de câteori nu sa mlădiat aglicea sub prima 
adiere a vântuluil... Şi totuş niciodată pare că 
nu mi s'ar uri in foşnetul câmpului, mereu a-şi 
vrea să-mi ciripească rândunica sub fereastră, 
mereu să-mi cânte codrul, îngânat de susurul 
încet al părăului; mereu să rătăcese sub valea 
cu fânul până la brâu, să mă afund în desişi 
să-mi plec fruntea sub lujerii de sulfină, mai 
colo în burueni să ţârâie greerele, iar deasupra 
mea să se scuture a lene, în boarea lină a vân- 
tului, floarea galbenă de drăgaicăl... 





„Vântul adie mai tare, un fâşâit lung se 
pierde sub vale, câmpul întreg se leagănă. Şi 
cântă, cântă toată zarea; izvorul susură sub 
coastă, ierburile se pleacă încet, când într'o 
parte când într'alta și un murmur prelung tre- 
mură peste tot câmpul. Alături, în lanul de grâu, 
cântecul scurt şi îndesat al pitpalacului răsună 
mai tare. Ciocârlia se sue în slava cerului, se 
afundă în albastrul limpede, se mai vede ca un 
punct negru, apoi piere, doar ciripitul toarce, 
toarce mereu. Din când în când câte o lăcustă 
mai verde ca brotacul, sare peste mine şi se 
agaţă pe spicul ce abiă mijește al mohorului; 
îmi plec mai mult capul sub umbra epurelui, se 
mişcă împrejur şi se trezesc doi fluturi albi de 
pe floarea albastră de cicoare; sboară, se în- 
vârtesc pe deasupra, în razele subţiri de beteală 
ale soarelui, apoi iar se aşează mai colo, pe 
moțul ciocârlanului... Și cântă mereu greerul la 
umbra porumbarului, vântul adie încet, câmpul 
se leagănă și floarea de drăgaică se scutură 
peste capul meul.. 

Soarele pripește, fruntea îmi arde... Clipesc... 
Tot câmpul n'a fost decât o singură clipită. 
Pasul mă poartă singur pe poteca bătătorită, 
unde până mai eri se întindeă linţoliul alb de 
zăpadă. Ici-colea mijeşte colţul ierbei în ţărâna 
umedă şi un zâmbet dulce se desprinde din tot 
golul unde se încrucişează atâtea și atâtea raze. 
Alături un pâlc de liliac se vede cum cu fiecare 





clipă îşi despică florile liliachii... Şi pasul mă 
duce nainte, pe sub copacii încă fără umbră. 
Pe ramură, unde mugurii au zorit maj mult, un 
stol de vrăbii se scaldă în beteala de aur ce se 
tese deasupra pomilor. Ciripesc, se giugiulesc, 
îşi apropie ciocurile, își şoptesc poate vorbe de 
dragoste, se oglindesc în cehii lor vărgaţi şi 
lucitori... Din slava cerului se desprinde un vultur 
şi ca o nălucă vâjâie pe deasupra păsărelelor. 
Ciripitul amuţeşte şi vrăbiile pieriră, parc'ar fi 
intrat în pământ!... 

Poteca se coteşte la dreapta, soarele se 
lasă peste case, iar din fundul grădinei, din stuful 
stropit cu verdeață, vine în adierea lină a vån- 
tului mirosul colţului ds iarbă; iar departe; 
întrun tremurat pierdut, glăsuește murmurul 
unui izvor: primăvară... primăvară!... 


Aprilie, Bucureşti. lon Chiru-Nanov. 


Cântec... 


— Nu ştiu cum de nu-i aprinde 
Soarele pe-ai tăi de-acasă — 
Deşi peste văi se lasă 

Negură — când de pe ochi-ţi 
Răsăritul se desprinde 2/ 

Din clopotniţă răsună 
Gilasuri largi, împrăștiete, 
Toată lumea se adună, 
Intr'o fugă, cete-cete. 


lasă popa în portiţă, 
Dascălu! din gcoală iasă, 
Toţi copiii's pe ulită, 
Şi se 'ndeasă, se 'ndeasă. 


„Să trăiască!“ lume-aclamă, 
»Vivat! Vivat!“ nencetat... 
La un car toţi se înhamă 

Şi 'm triumf îl due prin sat. 
Uit'! In car un om se scoală 

Şi vorbeşte, mulţumeşte, 

lar mulţimea — ce răscoală! — 
Din strigări numai slăbegte. 


Cin’ să fie? Cin’ să fie? 

Ce viteaz răsbunător? 

„+. Un român ce carte știe 

Și nu-i încă... director! 
o 

... lar voi, cântați a voastre sfinte arii, 

Eroi ai inspiraţiei sublime, 

Și nu vă coboriţi din înălțime, 

Când zbiaràn grajdiul criticei măgarii : 

Zoilii, Nicanorii şi Ilarii.*) 

Cine crede că aceste versuri șugubețe sunt 
anti-deluviane, se 'nşală. Ele sunt concepute în 
zilele noastre, tipărite în „Frăția... Românească“ 
şi semnate de.dl A. C. Cuza. Fac parte din pro- 
gramul partidului naţionalist-democrat din Ro- 
mânia... şi pe cât s'aude, un măiestru din ţară 
le-a şi scris muzica (motive de marş). 

Se vor cântă în toate şcoalele primare din 
România ; în Tirchileşti, în Delea nouă şi 'n Delea 
vechea, în Câmpu lui Grant, mahalale din Bu- 
cureşti şi 'n Suburbia Păcurari din laşi — pentru 
strângerea unui cât mai mare număr de partizani. 

— Așa argument... înţelegem și noil 


Cum a fost detronat Sultanul? 


— Sensaţionalele amănunte date de dl Dr. Cosma Bey. — 





Steaua lui Abdul Hamid a apus pentru 
vecie. Un suspin de imensă uşurare a izbucnit 
din toate piepturile. 

Ingrozitoarea lui domnie care a început în 
sânge, tot în sânge s'a sfârşit. 

In timp de 30 de ani, fiorosul tiran a asa- 
sinat metodic și cu cea mai mare nepăsare, pe 
toţi aceia care prin ideile, prin inteligenţa și prin 
caracterul lor făceau fala imperiului ture. 

Intriga, calomnia şi delaţiunea, au fost a 
tot stăpânitoare in tot timpul acestei teribile 
epoci, care va rămâne ca o pată ruşinoasă în 
istorie. 

Tiranul a copleșit poporul sub imposite 
nenumărate, pentru a adună cât mai mulţi bani, 
şi pentru a puteă să acopere cu daruri pe fa- 
voriţii și pe spionii săi. Toate acestea poate insă 
că le-am fi uitat, lăsându-l să stăpânească mai 
departe în marginile impuse de constituţie. 

Ceeace l-a pierdut însă a fost monstruoasa 
lui trădare, atentatul indreptat în contra consti- 
tuţiei, şi măcelărirea atâtor soldaţi şi ofiţeri care 
au căzut făcându-și datoria. 

Acuma când regimul teroarei s'a sfârşit, 
nu trebue să ne mai uităm în urmă, pentru a 
ne mai aminti toate crimele pe care le-a comis. 
Să-l lăsăm mai bine să lâncezească, în ruşine 
şi uitare, în tovărăşia chinuitoare a remuşcărilor 
şi a fantomelor acelora pe care i-a ucis şi să 
ne îndreptăm privirea înainte, muncind pentru 
mărirea ţărei noastre, care în ultimul timp a 


avut atât de mult de suferit. 
$ 


Lunea trecută, când v'am scris pentru ultima 
oară, Sultanul fusese deja judecat şi condamnat. 
Fusesem însă nevoit să promit că voiu ţinea lucrul 
acesta în secret. Așa încât numai Marţi am putut 


*) E vorba de danii: C. Stere, G. Ibrăileanu şi Ilarie 
Chendi. 








“ȚARA NOASTRA“ 


să vă telegrafiez. Iată amănuntele cele mai exacte 
în privinţa evenimentelor, care au avut loc în 


ultimul timp. 


Marţi 28 Aprilie, Adunarea naţională s'a 
întrunit foarte de dimineaţă sub preşedinţia lui 
Said Paşa, presedintele senatului și a lui Ahmed 
Riza Bey preşedintele Camerei. 

Şedinţa s'a început prin cetirea depeșilor 
din provincie, prin care se cereă detronarea 
Sultanului. 

Atunci senatorul Gazi Muchtar Paşa, ridi- 
cându-se a ţinut un discurs înflăcărat, cerând 
la sfârşit răsturnarea lui Abdul Hamid. 

După legile ţărei, destituirea se poate face 
în trei moduri, prin abdicare, prin depunere şi 
prin ajutorul fetvalei. 

A fost ales mijlocul cel din urmă în apro- 
băârea şi entuziasmul general. 

Adunarea ridicându-se în picioare a votat 
destituirea în unanimitate. 

Pentru a se conformă însă prescripţiile 
Şeriatului, lege sfântă, o delegaţie a fost trimisă 
Sheik Islamului şi fetvalei Emini. 

După o scurtă deliberaţiune s'a ales formula 
Fetvalei, a cărei traducţie oficială o dau aci. 


PETVALA 


„Când stăpânul credincioşilor suprimă ches- 
tiunile legale din cărţile sfinte, când nimiceşte 
şi arde aceste cărţi, când prăpădeşte banii 
tezaurului public, când fără nici un motiv 
exilează, persecută și omoară pe supușii săi, 
când din toate părţile imperiului sosesc cereri 
de destituire, e bine ca oamenii competenţi să-i 
propue să abdice, sau să ia măsurile cuvenite 
pentru detronarea lui? 

Răspunsul Şeikului Islam a fost: „da trebue 
să abdice sau să fie răsturnat“, 

Adunarea generală, în mijlocul unui entu- 
ziasm de nedescris s'a pronunţat pentru depu- 
nere, şi imediat moștenitorul tronului Reşad 
Effendi a fost proclamat Sultan sub numele de 
Mohamed V-lea. După aceea s'au format două 
delegaţiuni: una pentru u notifică lui Abdul Hamid 
că fusese detronat, iar a doua pentru a anunţă 
pe Reşad Effendi că fusese ales Sultan. 

Delegaţiunea fiind imediat introdusă în pa- 
latul Ildiz Kiosk, a înștiințat pe Abdul Hamid 
care eră verde la faţă că fusese detronat. 

Fostul Sultan întrebând pe delegaţi dacă 
vieaţa aveà să-i fie respectată, aceştia i-au răs- 
puns în mod afirmativ. 

In timpul noptei un ofiter sub a cărui co- 
mandă se află o însemnată trupă de soldaţi a 
anunţat pe Abdul Hamid, că trebuie să plece 
din Palat. O oară după aceea un tren special 
ducea spre Salonic-pe fostul sultan, care nu erà 
însoţit afară de escorta militară decât numai de 
11 femei, de un copil de 6 ani şi de vre-o câţiva 
servitori. 

La Salonic, Abdul Hamid a fost instalat în 
Allatini, situată afară din oraș, unde s'au luat 
toate măsurile ca nimeni să nu poată să ajungă 
până la el. In tot timpul acestei călătorii, prima 
şi singura pe care a făcut-o de când s'a urcat 
pe tron, Abdul Hamid a fost urmărit de gândul 
că nu va mai scăpă cu vieaţă. 

In aceeaş zi la orele două după masă, nu- 
meroase salve de tunuri au anunţat urcarea pe 
tron a lui Mohamed V., al 35-lea Sultan, din marea 
dinastie a Osmanilor. 

Ceremonia Beiatului, a avut loc la minis- 
terul de răsboiu. 

La orele 2, prin sunet de trompete, s'a 
anunţat sosirea suveranului care a venit în tră- 
sură închisă, având alăturea de el pe senatorul 
Gazi Muchtar Bey. Mulțimea a aclamat cu entu- 
ziasm pe Suveran pretutindeni pe unde a trecut. 

Mohamed V., a fost întâmpinat de marele 
vizir, de Şeikul Islam, precum şi de toţi senatorii, 
deputaţii şi miniştrii. 

Suveranul care eră îmbrăcat foarte simplu, 
a intrat în sala tronului, unde a luat loc, fiind 
înconjurat de toţi fiii săi, şi de toţi marii demni- 
tari. Ceremonia Beiatului şi recunoaşterea oficială 
a noului Sultan, s'a desfăşurat cu multă so- 
lemnitate. 

In urmă toţi deputaţii, senatorii şi miniştrii, 
au defilat pe dinaintea Suveranului, care le-a 
strâns călduros mâna la toţi. 

După aceea Mohamed al V-lea a plecat spre 
palatul Topkapu, unde după terminarea rugăciu- 
nilor obicinuite, a intrat in sala în care se 
păstrează sfintele rămăşiţe ale profetului. Noul 
Sultan are un suflet mare și nobil, iubeşte artele 
şi literatura şi toată lumea e convinsă că el va 
face tot ce-i va sta în putinţă pentru a îndrumă 
națiunea spre progres. 

Ieri a avut loc înmormântarea celor trei 
ofiteri căzuţi în timpul asediului casărmilor, Fu- 
neraliile au fost foarte imposante. 

Coşciugul a fost urmat pe jos de cei trei 
fii ai Sultanului, de toți marii demnitari ai sta- 
tului, de deputaţi și senatori, cum şi de o mul- 
time colosală care a urmat până la groapă pe 
aceşti martiri ai datoriei. La mormânt, senatorul 
Gazi Muchtar Paşa a ţinut o cuvântare căldu- 
roasă şi vibrantă, care a mişcat până la lacrămi 
inimile celor care se aflau de faţă. 

Cosma Bey. 


CRONICA ȘTIINȚIFICĂ. 


Cum să dormim? 

Pe dreapta, pe stânga, sau pe spate? 

Problema somnului nu este incă în mod 
definitiv lămurită, cu toate că de poziţia corpului 
în somn, depinde în bună parte propria noastră 
sănătate. 

Aproape a treia parte din vieaţă, o petrecem 
dormind. Un om care ar trăi 60 de ani şi care 
ar dormi în termen mediu pe zi câte 7 oare, ar 
petrece în braţele lui Morfeu peste 153 mii de 
oare, sau ce ar face 17 ani şi 182 de zile, şi 
cu toate acestea câţi oameni s'au întrebat: Cum 
trebue să dormim ? 

In public, părerile sunt împărţite. Sunt 
oameni care dorm numai pe partea dreaptă, 
alţii numai pe partea stângă și în fine alţii numai 
pe spate. 

Care din aceste poziţiuni sunt cele mai 
higienice? 

Ziarul parisian „Le Matin“ a intreprins, în 
sensul acesta, o anchetă intervievând pe cei mai 
de seamă medici ai Franţei, asupra poziţiei pe 
care corpul omenesc trebue s'o păstreze în timpul 
cât doarme. 


Doctorul Delarme, medicul şef al armatei ` 


franceze, sub a cărui supraveghiare se găseşte 
deci aproape cea mai mare parte a tineretului 
din Franţa, a răspuns că cea mai bună poziţie 
este pe spate deoarece nu se îngreunează func- 
țiunea nici a plămânilor, nici a inimei, nici a 
stomacului. Oricare ar fi poziţia corpului însă, 
este necesar totdeauna ca într'o cameră de alături 
să se ţină o fereastră întredeschisă pentru puri- 
ficarea aerului, 

Doctorul Landoney, decanul facultăţei de 
medicină din Paris, crede că poziţia corpului 
depinde după cum te-ai obişnuit din copilărie. 
A dormi pe dreapta sau pe stânga este aproape 
acelaş lucru. Cu toate acestea doctorul Landonzy 
a mărturisit că el doarme pe dreapta și pentru 
nimic în lume nu şi-ar putea schimbă poziţia. 

Doctorul Letulle, profesor de anatomie la 
facultatea de medicină, membru al Academiei şi 
medic şef al spitalului Boucicot, crede că cea 
mai bună poziţie este pe partea dreaptă şi mai 
ales când omul se culcă după masă înainte ca 
digestiunea să se fi făcut în mod complect. Culcat 
pe stânga In timpul digestiunei, ficatul care se 
găsește în plină activitate ar apăsă pe stomac 

deranjând întru câtva şi inima. De aceea oamenii 
care se culcă cu stomacul încărcat, au de cele 
mai multe ori vise urite, fiindcă digestiunea nu 
se face în mod normal. Dormind pe partea 
dreaptă evităm aceste inconveniente care lăsându-le 
să se repete ne-ar putea fi dăunătoare sănătăței. 

Doctorul Debove, fostul decan al facultăţei 
de medicină şi unul din cei mai iluştrii practi- 
ciani francezi răspunde în două articole: 


Art. 1. — Se doarme pe spate sau cel 
mult pe partea dreaptă. 
Art. 2. — Se va deschide totdeauna o 


fereastră într'o odaie alături de cea în care se 
doarme. 


Doctorul Huchard, celebrul specialist de 


`- boale de inimă, se pronunţă cu totul contrar 


colegilor săi. Legenda că nu trebue să dormi pe 
partea stângă, adecă pe partea unde se află 
inima, este o pură copilărie. Organele corpului 
funcţionează la fel oricare ar fi poziţia corpului, 
Ceeace este principal în timpul somnului este ca 
odaia să fie bine aerizată. 

Doctorul Devenière profesor de higienă la 
şcoala naţională din Grignon, crede că pentru 
oamenii maturi poziţiunea cea mai bună este pe 
spate. Poziţia corpului lor în timpul somnului 
trebue să fie când pe dreapta când pe stânga 
deoarece organele la copii nu funcţionează cu 
aceiaş precizie ca la oamenii maturi. 

Bătrânii şi în general bolnavii de arterio- 
scleroză sau de astm, trebue să doarmă pe spate 
şi cu capul rezemat pe o perină mai tare. Per- 
nile moi de puf provoacă congestiuni cerebrale. 

Acestea sunt părerile celor mai autorizaţi 
medici francezi. După cum se vede însă, medicii 
însăşi nu se pot înţelege intre ei. 

Rămâne deci ca lumea luând act de pă- 
rerile lor să hotărască care anume poziţiune este 
cea mai higienică şi mai potrivită gradului de 
sănătate al fiecăruia, pentru a o pune în practică, 


Pierderi simţitoare. 


Un popor, fie el ori şi cât de mare, de 
puternic, cu sfinţenie trebue să îşi păzească in- 
tegritatea numerică; simţul, conştiinţa naţională, 
la fiii săi trebue să fie o făclie vecinic aprinsă; 
rândurile sale trebue să fie cimentate, tari ca 
stâncile seculare, ca dușmanii săi să nu se 
poată strecură printre ele, și să-i răpească, prin 
desnaţionalizare, chiar şi cel mai neinsemnat 
număr de suflete. 

Acel popor a cărui rânduri nu sunt pe 
deplin cimentate, e un popor inconştiu, e un 
popor nematur, din care motive fundamentul 
existinţei sale, în loc să se întărească mereu slă- 
beşte, iar viitorul său, astăzi e nesigur, mâne 
însă e în pericol. 

Rândurile poporului nostru românesc, durere, 
nu au fost şi nu sunt nici acuma cimentate, aşa 
cum ar trebui să fie. 

Trecutul şi prezentul, dovedește aceasta. 

Din corpul neamului nostru, slavismul, care 
de vreme îndelungată ne urmărește ca o fantomă 
hidoasă, a răpit un număr care, cu drept cu- 
vânt îl putem numi îngrozitor de mare, conside- 
rând că suntem un popor mic. 

Pentru nemărginitul imperiu chinez, cu ale 
sale 400 milioane locuitori, o pierdere de câteva 
mii, ba chiar și tot atâtea sute de mii din locu- 
itorii săi, e un număr ridicul de neinsemnat; la 
poporul nostru însă, o pierdere de câteva zecii 
de mii, e un număr îngrozitor de mare... 

In partea sud-vestică a Bănatului, numărul 
Românilor sârbizaţi e foarte mare. 

Zeci de ani s'au strecurat în marea vecini- 
ciei, decând acești români nu mai aparţin nea- 
mului nostru; ei pentru totdeauna sunt pierduţi; 
simţul, conştiinţa naţională a degenerat cu totul, 
căci astăzi vorbesc o limbă străină, limba sâr- 
bească; ei s'au instrăinat de portul naţional, înlo- 

cuindu-l eu portul sârbesc; in sfârșit ei au uitat 
toate datinele şi obiceiurile strămoşeşti. 

Şi, durere, acest proces de desnaţionalizare 
şi acuma, zilnic seceră victime dintre noi. 

Sârbizarea acestor Români e nespus de 
tristă ; acest fapt concret și nediscutabil e o crimă 
naţională. 

Explicarea acestei crime o aflăm acolo, că 
nimeni nu a făcut nimic pentru înlăturarea, 
pentru nimicirea marelui pericol — vorbim numai 
de trecut — ce a amenințat pe aceşti Români, 
nimeni nu s'a interesat de ei, nimeni nu le-a 
luat apărarea, nimeni n'a impiedecat distrugă- 
torul proces de desnaţionalizare. 

In puţine locuri, e drept, s'a făcut încercări 
pentru a pune stavilă sârbizării, însă aceste In- 
cercări, fiind ele mai mult platonice şi de formă, 
natural că nu au putut să aibă rezultat afirmativ, 
ci numai negativ. Aceste încercări apoi s'au făcut 
abia cu câteva secunde înainte de a bate ora de 
pe urmă, deci târziu, foarte târsiu, când totul a 
fost pierdut. 

Astfel multe comune româneşti s'au sârbizat 
cu totul, iar altele numai în parte, din acestea 
însă, în cele mai multe, maioritatea Românilor. 

Nu e aceasta, cu adevărat, crimă naţională? 

In piept inima ti-se sbuciumă de durere, 
durere mare, păgână, şi numai cu mari sforţări 
poţi să-ţi oprești indignarea, când vezi cum 
Sârbii, aceşti vânători de suflete, ne batjocuresc 
neamul, cum ne schimonosese frumoasele noastre 
nume de familie, făcând de ex. din „Ardelean“ 
„Erdelianaţ (comuna Starciova). Tot astfel trebue 
să te indignezi, când familii „sârbești“ ca Mun- 
tean (comuna Doloave), Câmpean (oraşul Pan- 
ciova) etc., nu ştiu grăi o singură vorbă româ- 
nească, 

Şi ce ironie, ce rușine! Există şi astfel de 
indivizi stupizi — români — cari din interese 
personale, afiirmă în public, pe cale ziaristică, 
că nu e adevărată afirmarea, că aici Românii 
sau sârbizat. 

Aceste creaturi, cu astfel de enunciaţiuni 
absurde, dau armă de apărare Sârbilor, răuvoi- 
torilor şi dușmanilor noștri. 

Cu această ocaziune mă ocup de comunele 
Borcea şi Sefcherin, sârbizate cu totul. 

E semnificativ faptul, că deși locuitorii ace- 
stor comune, şi mai cu seamă generaţiile tinere, 
absolut nu ştiu vorbi româneşte, și acuma își 
păstrează numele de familie a moși-strămoşilor 
lor, dupăcum se vede şi din următorul tablou, 
Din acest tablou se mai vede şi aceea, că la o 
parte din locuitorii acestor comune numele de 
familie e sârbizat. 


|. Comuna Borcea. 
a) Nume de familii, până acuma nesârbizate : 
Ardelean, Brădean, Brad 1), Ciacovan, Creţiu, 
Dalea, Drăgan, Fuier, Folean, Gerga, Moldovan, 
Muntean, Marianu, Negruţiu, Oţăl, Opra, Pâncotan, 
Pascu, Secheșan, Jebelean. 


d) Nume de familie sârbizate: 

Andrei — Andreici, Aciu — Acinov, Di- 
mitrie — Dimitriev şi Dimitrievici, Iancu — Ian- 
culov şi Iancovici, Isac — Isacov, Cocora — Co- 
corov, Lădăşan — Ludoşan, Marcu — Marcuţ, 
Mihaiu — Mihailov, Nedelcu — Nedeclov, Nistor 
— Nestorov, Nicodin — Nicodinov, Petcu — 
Petcoi, Radu — Radici, Stoicu — Stoicov, Stefan 
— Stefanov, Stoian — Stoianov gi Stoianovici, 
Stanciu — Stancov. Turcu — Turschi, Urs (u) 
— Ursov, Jivan — Jivanov şi Jivanovici. 


il. Comuna Sefcherin. 
a) Nume de familie până acuma nesârbigate : 
Avram, Ardelean, Bârlea, Bălan, Besu, Bozan, 
Băluţiu, Bobascu, Baciu, Crişan,?) Cucu, Creţiu, 
Cioloacă, Ciorogan, Dalea, Drăgoiu, Gligor, Ghinţu, 


1) Se serie Bradt. 
2) Să serie Crijan. 








Ion, Mateiu, Mot (u), Moisă, Miclea, Murariu,:) Mun- 
tean, Negruţiu, Oltean, Pinciu, Păcurariu, Răm- 
neanţă, Şulea, Secheșan, Topală, Truţu, Toma, 
Toader, Toporaş, Urs (u) Jura. 


b) Nume de familie sârbizate : 

Andrei — Andreici şi Andreevici, Anghei, 
— Angheloi, Avram — Avramovici, Acim — 
Acinov şi Acinovici, Bobescu — Bubeşcov, Baciu 
— Baici, Bugariu — Bugarin, Brancu — Brancov, 
Săcula — Ciacula şi. Giacula, Dimitrie — Di- 
mitriev şi Dimitrievici, Dămian — Dămianov, 
Filip — Filipov şi Filipovici, Isac — Isacov, Că- 
pitanu — Capetanov, Cuzman — Cuzmanov, Con- 
stantin — Constantinov şi Constantinovici, Marcu 
— Marcov, Moisă —  Moisea, Nedelcu — Ne- 
delcov, Nistor — Nestorov, Raicu — Raicov, 
Stefan — Stefanov, Stanciu — Stancov, Stoicu 
— Stoicov, Stoian — Stoianov, Turcu — Turcov, 
Toporaşu — Toporaşov, Joreu — Joreov, Voicu 
— Voica, i 

In aceste două comune, sigur, că vor. fi 
moşnegi, cari astăzi sau mâne vor inchide pentru 
totdeauna ochii. i 

Şi, cine ştie, că acești moşnegi ce date pre- 
țioase vor duce cu ei în mormânt; date referi- 
toare la Infiinţarea, colonizarea şi trecutul comu- 
nelor din chestiune? 

Culegerea acestor date ar trebui făcută, 
dacă nu pentru altceva, numai pentru aceea, ca 
generaţia de acuma, şi mai cu seamă generaţiile 
din viitor a neamului nostru, să i-a cuvenita în- 
văţătură din spusele acelor fii pierduţi, pentru tot- 
deauna pierduţi ai unui neam, atât de prigonit 
de nemiloasa soarte... Alex. Ţințariu. 


Cronica rimată. 





Odă lui Abdul- Hamid. 


Abdule- Hamide! 
Soboli și omide 
Orescuta=i la sân, 
Dar astăzi, dreptatea 
Se 'malţă şi strigă 
In arce păgân... 


„Afacerea turcă“ 

Acuma se 'ncurcă 
Hamide Abdul, 

E vremea acuma 

Să-ţi iei geamantanul 
S'o ştergi din Stambul... 


Ascultă afară 
Mulțimea cum sbiară, 
Abdule- Hamid! . 
Poporul te 'mjură 

Și capul îți cere 

Hai, şterge-o pe zid!,., 


Adio paşale 

Cadânele tale o 
Și dulcele Kiosk! 

Aceice te-alungă 

Străvechile drepturi 

Azi nu-ţi recunosc... 


Adio, cafeaua, 
Ciubuc, narghileaua, 
Adio Bosfor, 

Un vis fură toate 
Domnie, haremul, 
Și visele mor... 


Sultan fără ţară 
Mărire fugară 

Abdule- Hamid, 
Poporul te 'njură 

Şi capul îţi cere, 

Hai, şterge-o pe zid... 


1) Se serie Morar. 


© BCUCIuj 








Pag. 138. 


"PARA NOASTRA: 


N 


Nr. 17 — 1909 





Sultanule dragă 

Nu-i lucru de şagă 

Cu tinerii turci... 
P'atci multă vreme, 
Ascultă-mi, zău, sfatul, 
Să nu prea te 'ncurci!... 


Şi pleacă mai bine 
Spre țărmuri străine 
Să-ţi treci de urit, 
C'aici te aşteaptă 
Un sfat de paşale 
Şi-o peatră de gât... 


Sultan fără țară 
Mărire fugară, 
Ciuciuc- Cainargi, 
Ascultă ce-ţi spune 
Prea mult umilitul 
Iabraș-effendi. 


. 


Anglia și Germania. 
Cine va aveă în viitor supremația navală? 


Se pare că în Austria programul naval a 
fost tranşat în mod definitiv. Ziarul vienez „All- 
gemeine Zeitung“ unul din oficioasele austrice, 
anunţă că la toamnă, guvernul va cere parla- 
mentului un credit de 400 de milioane de co- 
roane pentru construirea a 7 chiurasate tip 
„Dreadnought*. Se ştie că până mai acum o 
lună, eră vorba numai de 4 chiurasate., Mărirea 
flotei engleze dela Malta, precum și ultimile con- 
strucţiuni italiene şi franceze, par a fi convins 
guvernul austriac de necezitatea schimbării pro- 
gramului naval conceput în de comun acord cu 
Germania. 

Austria dar, tinde cu tot dinadinsul să de- 
vină o puternică forţă navală după cum este una 
din cele mai mari forțe de uscat. 

Nu ştim ce gândeşte Anglia și Italia de 
pregătirile navale ale Austriei. Ceeace ştim însă, 
este că Franţa a început să se alarmeze și pe 
drept cuvânt, când se ştie că privirile Austriei 
nu sunt ţinute atât de mult în Marea Adriatică 
cât în marea Mediterană. Algeria şi Tunisia tre- 
buesc păzite de data asta mai bine dacât ori- 


când. 
Limbajul categorie ţinut în mai multe rân- 


duri de cătră mai mulţi membrii ai familiei im- 
periale îndreptăţesc pe francezi să-şi creadă po- 
sesiunile din Africa primejduite de o eventuală 
puternică flotă austriacă, cu atât mai mult cu 
cât nu se poate comptà încă pe sincera prie- 
tinie a Italiei sau pe flota Engleză, care va 
trebui în orice moment să facă faţă unităţilor 
crescânde ale flotei Germane. 

Cu ocazia ultimului său voiaj la Viena, 
principele Leopold de Bavaria, ginerele împăra- 
tului Frantz Iosef şi unul dintre cei mai devo- 
taţi intereselor austro-germane, luând masa la 
principele Auersperg în tovărăşia amiralului Mon- 
tecuculli și a mai multor ofiţeri superiori de 
marină, a declarat — şi declaraţiile sale au fost 
la timp reproduse de ziarele austriace — „că 
flotele aliate vor fi în curând în măsură să 
dicteze voinţa celor dela Berlin şi Viena, în 
marea Mediterană“. 

Câteva zile mai târziu, moștenitorul tro- 
nului, arhiducele Frantz Ferdinand, primind pe 
mai mulţi ofiţeri de marină, dupăce le-a ţinut 
un discurs în care arată că cu ocazia conflictului 
Austro-Sârb, faima armatei austriace, a impie- 
decat un inutil carnagiu, a adăogat: „Atâta însă 
nu este de ajuns. Ne mai rămâne ca sforţările 
noastre să le consacrăm desvoltării marinei 
noastre de răsboi pentru a câştigă în Marea Me- 
diterană locul ce ni-se cuvine“. 

Un limbaj identic a fost ţinut de cătră prin- 
cipele Ludovic de Bavaria la o reuniune a Ligei 
navale germane. lată ce ziceă: „Flota austriacă, 
va servi în Marea Adriatică drept avant-garda 








Germanismului. De îndatăce flotele ţărilor aliate 
se vor uni, preponderanţa austro-germană nu va 
mai fi discutată nici în Marea Mediterană“. 

Nu ne mai rămâne nimic de ghicit. Austria 
nu-şi ascunde câtuş de puţin planurile de a 
dictă in Mediterana, dupăcum actualmente dic- 
tează şi în Balcani. Odată stăpână pe drumul 
care duce spre India şi Extremul Orient, flota 
germană şi austriacă ar puteă să primejduiască 
supremaţia navală a Angliei. 

Deocamdată însă Austria nu posedă decât 
o prea modestă flotă de răsboi. Cele 7 Dread- 
noughturi, nu vor puteă fi puse pe mare decât 
cel mult în 5 ani, şi în timp de 5 ani multe 
din planurile puterilor hotăritoare cineştie dacă 
mai pot fi realizate. ` 


Haremul Sultanului. 
— Obiceiuri turcești. — 

Prin detronarea lui Abdul Hamid, mai fără 
de milă au fost lovite frumoasele cireasiene, gre- 
coaicele şi armencele, parte soţii, parte sclave 
ale fostului sultan, acele femei, cari până ieri 
trăiau o vieaţă atâta de liniştită intrun colţ al 
Seraiului. 

Până ucuma s'a scris mult despre haremul 
sultanului. Dar tot ce s'a scris este mai mult 
un produs al fantaziei. Căci numărul femeilor 
din jurul lui nu-l cunoaşte nimeni. După Coran, 
sultanul nu poate aveă mai mult de şapte cadâne. 
Acestea sunt femeile lui legitime. Nu-l opreşte 
însă pe sultan nimenea de a-şi procură ori și 
câte ar voi. 

Organizarea haremului se face în modul 
următor. Mama și surorile sultanului caută cele 
mai frumoase copile cireasiene şi georgiene, cari 
înainte de a fi aduse inaintea sultanului, sunt 
crescute în cele mai de frunte familii turcești. 
O turcoaică nu poate face parte din harem, 
deoarece femeile de aici sunt considerate de 


sclave. 
Femeia care-i naşte sultanului primul copil 


devine soţia lui legitimă. Dar ea nu poartă titlul 
de sultană. Acest nume este al mamei suvera- 
nuiui turc. 

Afară de cadâne mai sunt în harem aşa 
numitele Odalâc, femei, cari au rolul de a distră 
pe Sultan prin jocuri, cântece şi glume. Nu se 
pot prezentă în faţa sultanului decât atunci când 
sunt chemate și adeseori se întâmplă că marele 
padişah îşi uită cu totul de ele. 

Pe o treaptă ceva mai sus sunt femeile 
numite Casechis, acele femei, cari au născut 
sultanului câte un prinţ. Ele primesc anual o 
leafă de 25 mii de piastri din visteria statului. 
Având în vedere marele număr de Casechis, e 
uşor de înţeles ce povară sunt acestea pentru 


budget. 
Sub Abdul Hamid haremul a decăzut şi el. 


Devenise nu o scenă din o mie şi una de nopţi, 
ci o temniţă de nesuferit. Sultanul acesta, fiind 
foarte bănuitor, ucideă cu mâna lui pe femeile, 
cari îi dedeau prilej la cea mai mică bănuială. 

Astfel se povestește, că pentru o simplă 
mișcare, el a împușcat pe o sclavă, şi din gelozie 
a omorit pe altă femeie, care aveă în harem o 
bună prietenă. li părea că nenorocita fiinţă tine 
mai mult la prietena ei decât la dânsul, 

Otrăvirile şi aruncarea în Bosfor erau ceva 
așa de natural în palatul sultanului. O sclavă 
care n'aveă mai mult de doisprezece ani, găsind 
pe o masă un revolver, începu să se joace cu 
el. Abdul Hamid, crezând că în mintea ei de 
copil plănuește vre-un atentat, o ucise în cele 
mai îngrozitoare chinuri. 

Mai târziu, când toate supliciile, la cari 
erau supuse femeile din haremul lui Abdul Hamid, 
vor fi cunoscute, se va vedea ce îngrozitor călău, 
ce ruşine a vremurilor noastre a fost acest om, 
căruia soartea îi încredințase odată destinele 
unui popor cu trecut glorios. 





ȘTIRI. 


Congres naţional. Ideia unui 
congres național, lansată de deputații 
noştri în ultima conferință avută, prinde 
tot mai multe simpatii în cercurile noa- 
stre conducătoare. 

Dealtfel se şi impune, în actualele 
frământări ce sgudue fara, o strânsă 
apropiere între popor şi conducătorii 
lui; o cuminte conlucrare a tuturor na- 
Hionalităților din Ungaria, întru afir- 
marea lor unitară. 

Guvernele maghiare pot cădeă şi 
se pot ridică cu fiecare 24 de ore tre- 
cute; ele pot precupeți puterea după 
voe şi pot promite naivilor toate... Ca- 
liforniile din lume. 

Pentru a pune însă tendințelor lor 
ticăloase o opunere trainică, trebue să 
ne strângem rândurile ; să ne cunoaştem 
între noi şi să ne ofelim în credința 
noastră. Waţionalitățile trebuesc afir- 
mate ca partid puternic; trebuesc în- 
țelese ca o forță şi vederile lor trebuesc 
cumpănite şi întroduse la conducerea 
patriei noastre ! 

Congresul proiectat, nu poate găsi 
în păturile neamului Românesc, decât 
calde strigări de aprobare. 

9 

Trupă ambulantă de teatru. In Brad s'a inj- 
ghebat o trupă teatrală de diletanţi cu scopul 
să joace în oraş şi jur piese potrivite la indrep- 
tarea scăderilor ce le are poporul din partea lo- 
cului, ca: betia, pierderea averii prin judecăţi 
ete. S'a învăţat mai întâi „Lipitorile satelor“ de 
V.: Alexandri, care s'a şi predat Duminecă în 2 
Maiu în comuna mică Țereţel, cu locuitori în 
maioritate băieşi. 

Rezultatul moral a întrecut aşteptările trupei, 
iar cele peste 70 de coroane încurse cu creţarul 
şi libra la cassă sau predat pentru repararea 
bisericei locului. Privitori au fost atât de multi, 
încât umpluseră curtea, din care se formase 
teatrul şi bina, ba erau siliţi mulţi să asculte 
chiar şi din curtea vecină. Proxima Duminecă 
se va predă în Valeabrad, apoi în Vaca, Brad, 
Luncoiu ete. Lucrul se face fără cheltuieli. Bina 
se face din scânduri în liber şi se poate decoră 
foarte frumos cu ţesături naţionale. Trupa constă 
din: d-na Eufemia Timbus, d-şoarele Olga Boneu 
şi Emilia Safta, apoi d-nii: Dr. loan Radu, Dr. 
Traian Suciu, Dr. Cornel Albu, Iuliu Giurgiu, 
Petru Mateeş, Ioan Henteş, Vasilie Damian. Lazar 
Suciu, Teodor Lungu ş. a. iar şoptitor e dl Pavel 


Lazar. ` Coresp. 
© 


Convocare. Despărţământul „Cluj* al Reu- 
niunei învăţătorilor gr.-cat. din arhidieceza de 
Alba-Iulia şi Făgăraș îşi va tineà adunarea de 
primăvară a anului 1909 la 11 Maiu n. în şcoala 
gr.-cat. din Cluj-Mănăştur cu următorul program: 
1. La 7 oare serviciu D-zeiesc. 2. Prelegere 
practică. 3. Deschiderea adunărei. 4. Constatarea 
membrilor prezenţi. 5. Apreciarea prelegerei prac- 
tice. 6. Disertaţiuni. 7. Apreciarea lor. 8. Ra- 
portul casarului. 9. Alegerea delegaților pentru 
participare la adun. generală. 10. Insinuare pentru 
ţinerea disertaţiilor şi a prelegerei practice, pre- 
cum şi designarea locului pentru ţinerea adu- 
nărei viitoare. 11. Eventuale propuneri. 12. In- 
chiderea adunărei. La această adunare sunt în- 
vitaţi toţi membrii reuniunei şi toţi ceice se in- 
teresează de școala noastră poporală și de oficiul 
învăţătoresc. Feneşul-săsesc, 20 Aprilie 1909. 
Ioachim Pop m. p., preşedinte. Paul Puşcaş m. 
p., secretar. 





o 

Convocare. Conform înţelegerei avute, ele- 
vele cari în anul şcol. 1898/9 au absolvat clasa 
a Vll-a şi a VIll-a a şcoalei de fete grcat. 








See Da =. e e ap a e 

din Blaj, — sunt rugate a se prezentă la întâl- 
nirea de 10 ani, care se va ţiueă în 25 Mai a. 
c în Blaj. Şomcuta mare, 12 Aprilie 1909. 
Kiwia G. Radacea n. Drăgan. 


o 

— Am dat publicităţii articolul „Din tractul 
Mercurii“ pe propria răspundere a coresponden- 
tului de-acolo, care este un membru de seamă 
al clerului. Noi n'am făcut şi nu facem comen- 
tarii de identificare asupra vederilor eorespon- 
dentului... 

Ne-ar păreă bine însă, dacă cele arătate 
de Secdşanu, se vor puteă desminţi. 

o 

Unde a locuit şi unde va locui Abdul-Hamid. 
Deşi prizonier, Abdul Hamid, va aveă cel puţin 
multumirea să locuiască cea mai luxoasă inchi- 
soare din toate câte au fost locuite vre-odată de 
suveranii care au avut aceia soarte ca şi „Sul- 
tenul roz“. 

Desigur că de la Yildis Kiosk până la Vila 
Alatini este o mare deosebire. Cu toate acestea 
între prima şi adoaua reşedinţă a fostului sultan 
nu există nici diferinţa care ar putea să jig- 
nească fastul în care Abdul Hamid eră obişnuit 
să trăiască. Un singur lucru este sigur: — In 
vila Alatini va trăi în mai multă siguranţă ca la 
Yildis. | 

Construită în apropierea Salonicului pe ţărmul 
mărei, în cel mai curat stil oriental, Vila Alatini 
corespunde tutulor cerinţelor moderne, atât ca 
eleganţă, cât şi ca confort. Ea are trei etaje, 60 
de camere şi un parc imens în care cresc plantele 
cele mai rare și mai parfumate. Vila este pro- 
prietatea fraţilor Alatini, unii din cei mai de 
samă bancheri din Turcia. 

In această vilă, fostul sultan, după cum se 
ştie, îşi va petrece restul zilelor în tovărăşia a 


2 fii, 11 femei, 2 eunuci, 6 servitori şi 2 bucătari. 


Până mai eri însă Abdul Hamid aveă în jurul 
său 350 de secretari sambelani și aghiotanţi, 670 
de femei şi sclave, 60 de prinți şi de princese de 
sânge, 315 vizitii şi valeți, 120 de eunuci, 450 
de grădinari, 250 de servitori, 600 de bucătari şi 
5000 de soldaţi din gardă. 

Cu toate acestea cei 50 de mii de franci 
pe care îi va primi lunar de la actualul sultan, 
vor permite lui Abdul Hamid să-şi ofere ori ce 
plăcere în viaţă. De altfel „sultanul roş“, sul- 
tanul care în viaţă n'a făcut decât să omoare, la 
detronare n’a cerut alt lucru învingătorilor, decât 
să-i asigure viaţa. Și viaţa i-a fost asigurată 
după cum se vede, în marginile cele mai largi 
posibile. 


o 

Vizita împăratului Wilhelm la Viena. Prepa- 
rative pentru o grandioasă primire lui Wilhelm 
II. la Viena. „Wiener Korrespondent“ al ziarului 
„Die Zeit“ anunţă in mod tendenţios: 

In sferele bine informate vieneze s'au făcut 
deodată modificări esenţiale în programul de 
recepţiune, plănuit în onoarea împăratului Wilhelm 
II. — şi aceasta după dorinţa personală a suve- 
ranului Germaniei care n'ar fi mulţumit cu rmo- 
destele pregătiri, ce nu stau de loc în raport cu 
serviciile aduse de el Austro-Ungariei. 

Împăratul Wilhelm va sosi la Viena în ziua 
de 14 Mai, orele 10 a. m. 

o 

Inarmările Italiei. Italia face considerabile 
cheltueli pentru armată. Ministerul de răsboiu a 
cerut sporirea budgetului cu 16 milioane şi afară 
de acestea încă un credit extraordinar de 120 
de milioane lire. 

Reformele ce se vor întroduce în artileria 
de câmp şi întărirea fortăreţelor vor costă 365 
de milioane lire. Această sumă se va repartiză 
în budgetele următorilor patru ani. 

[9] 

italia vrea să rămână superioară ca forţă 
maritimă Austriei. Un ziar Londonez află din 
Roma că în caz când Austria ar începe constru- 
irea vapoarelor de răsboiu tipul „Dreadnought“. 





„PARA NOASTRA“ 


Italia va urmă exemplul Austriei și va căută ca 
să aibe cel puţin două vapoare „Dreadnought“ 


mai mult ca Austria. 
O 


Situaţia în Persia. Falimentul influenței ruse 
în Persia. Se anunţă din Teheran că ministerul- 
preşedinte, cu încuviințarea Şahului a notificat 
ţării în mod oficial acordarea unei constituţiuni. 
In acelaş timp se va da chiar săptămâna aceasta 
un manifest cătră popor, învitându-l să stea 
liniştit, 

Programul anglo-rus e adoptat, dar nu încă 
oficial. 

Indată ce parlamentul va fi convocat, Rusia 
va trebul să-și retragă trupele sale din Teheran. 

Aceasta însemnează că influenţa rusă a 


făcut faliment în Persia. 
o 


Recunoașterea independenţei Bulgariei. Fe- 
licitările misiunilor streine. Ieri seara misiunile 
străine, de faţă fiind ministrul de externe, au 
prezentat regelui felicitări cu ocazia recunoaşterei 
independenţei Bulgariei. Decanul diplomaților a 
rostit un discurs exprimând urări sincere pentru 
sănătatea regelui, reginei şi familiei regale, pentru 
prosperitatea dinastiei regatului bulgar. 

Regele a răspuns: Sunt viu mişcat de 
amabilile felicitări ce mi-le adresaţi cu ocaziunea 
fericitului eveniment care a consacrat în chip 
definitiv noua eră politică în care a pâşit Bulgaria. 
Aţi urmărit de îndelungată vreme, -străduinţele 
poporului meu pe cari mam silit a-le indreptă 
într'o cale dreaptă şi pacifică spre a merge pe 
căile civilizaţiei şi progresului. Nu mă pot indoi 
deci de simpatia cu care rangul său legitim, îi 
va permite să se doveteze pe viitor mai mult şi 
mai cu folos sareinei constante a desvoltărei sale. 

Prezența D-voastră aci îmi dă o dovadă 
solemnă a acestei simpatii şi-mi pricinueşte o 
adevărată satisfacţiune. 

Binevoiţi a transmite guvernelor d-lor voastre 
mulţumirile mele. Ţin, încheind, a vă mulţumi 
pentru urările ce faceţi pentru persoana mea, 
pentru Majestatea Sa Regina, pentru dinastia mea 
şi prosperitatea regatului | 

A avut apoi loc un prânz de gală. Regele 
a toastat pentru suveranii şi șefii de state. 

o 


Bioscopul „Apollo“. De câteva zile a sosit 
la Sibiiu un nou teatru cinematografic, care dă 
reprezentații, zilnic, în un mare cort construit 
pe „Hermannsplatz“, Reprezentaţiile sunt ţinute 
la nivel inalt şi, înafară de tablouri distractive, 
se dau și multe tablouri instructive. 

Inregistrăm cu satisfacţie împrejurarea că 
directorul teatrului, ţinând cont şi de marele 
public român, publică programul reprezintaţiilor 
şi româneşte. 

Noul cinematograf e vrednic de sprijinul 
tuturor iubitorilor de astfel de reprezentații. 


Pentru „Muzeul Asociaţiunii““. 


In urma apelului publicat, domnii teologi 
şi pedagogi dela seminarul „Andreian“ din Sibiiu 
au adunat pentru „Muzeul Asociaţiunii* urmă- 
toarele ouă încondeiate: 


buc. cumuna colectorul 
1  Vidrasău (Ogorheiu) Nic. Moldovan, ped. II. 
1 Şinca-nouă (Făgăraş) I. Ganea, ped. ÍI. 
1 'Topâreea (Sibiiu) Joan Isac, elerie II. 
1 Răşinar (Sibiiu) Agapiu Ghişoiu, p. HI. 
2 Poiana-Mărului Iosif Drăgoiu, cler. II. 
1  Arpătac (Treiseaune) Virgil Nistor, eler. III. 
2 Crisbav (Braşov) Ioan Maniu, cler, II. 
1 Galaţi (Găgăras) Ioan Dragomir, p. H. 
1  Bucium-Poeni (Alba-inf.) George Colda, ped. IL. 
1 Sălişte (Sibiiu) Em. Crăciun, cler, III. 
2 'Tohanul-nou (Făgăraş) Traian Ripescu, p. II. 
1 Sibiiu George Marină 
1 Zirin (Braşov) Ionel Bogdan, ped, II, 
1  Arpașul-de-aus Aurel Popa, cler. I. 
2 Feldioara (Brașov) Aurel Zichiel. ped. II. 
5 Bran (Făgăraș) Valeriu Puşcariu, el. |. 

In total 24 de bucăţi, din cari se vede o 
variaţie bogată în gustul poporului, Cele mai pri- 
mitive sunt din Ţara- Oltului, iar cele mai arti- 
stice sunt cele din tinutul Braşovului. Mai ales 
cele din Bran sunt de toată frumuseţea. Pe baza 
unei colecţiuni complete se pot face studii foarte 
preţioase pentru cunoaşterea gradului de cultură 
şi gustului artistic al poporului nostru. Tocmai 
de aceea, în fiecare comună trebuesc adunate 
toate formele dela cele mai simple pănă la cele 
mai bogate. Apoi trebuese negreșşit însemnate şi 
numirile poporale ale desemnurilor de pe fiecare 
ou, — ceace a scăpat din vedere dlor colectori 
mai sus înşiraţi, — fiindcă aceste sunt preţioase 
atât pentru filologie, cât şi pentru etnografie. 
Când Muzeul nostru va aveă o colecţiune com- 
pletă se va puteă alcătui un album în colori, 
care suntem siguri că va stoarce admiraţia tu- 
turora. 

Indemnăm și din acest prilej, pe toţi căr- 
turarii noștri să adune tot felul de obiecte 
pentru Muzeu! nostru. O înșirare amănunţită a 
obiectelor ce trebuesc adunate se găsește în Nr. 
II. al revistei „Transilvania“ din a. c. 

Domnii teologi şi pedagogi primească mul- 
țămirile noastre pentru colecţiune de ouă dăruită 


Muzeului. Oct. C. Tăslâuanu. 
secretar al Asociaţiunii gi 
custodele Muzeului, 


Onorată Redacţiune! 
D-l Dr. Oprişa, prin declaraţia sa din Nr. 
16 a. c. al „Ţării Noastre“, se lapădă de orice 
legătură cu d-i P, Rusu în afacerea emblemei 
din Brad. Pentru scoaterea adevărului, Vă rog 
a publică următoarea 


MDeelaraţiune. 


Subserişii, declarăm, că in 29 Aprilie d-l 
P. Russu, învăţător în Cebea, a mărturisit în 
prezența noastră, că d-na Oprișa din Brad, spu- 
nându-i despre furtul emblemei dela şcoala po- - 
porală din Brad şi prezentându-i gazeta „Déva 
és vid6ke* despre cazul furtului analog din 
Luncani, i-a zis să scrie la gazete și cazul din 
Brad, eventual să-l denunțe inspectorului de 
şcoale, ori să roage pe d-l învăţător Urban din 
Baia-de-Criş, să-l dee publicităţii. A mai de- 
clarat d-l Rusu, că regretă acest fapt şi că s'a 
simţit îndemnat să dee ascultare cererei de mai 
sus, fiind omul de casă al d-lui Dr. Oprişa, care 
l-a ajutat şi fără de a cărui intervenire perso- 
nală nu-şi poate scoate salarul de învăţător. In 
fine spunându-i-se, că s'a svonit, că d-na Oprişa 
îl va împrocesuă, d-l Rusu a spus-o în fața 
noastră, că nu crede ca d-na Oprişa să fie în 
stare a jură pe aceea, că cele de mai sus nu 
corăspund adevărului. 

Şi dl Russu ne-a mai spus, că dl Dr. P. 
Oprişa i-a cerut o declaraţie că dna Oprişa nu 
i-a zis să scrie afacerea la gazete, — ceeace dl 
Russu, fireşte, i-a denegat. 

Dr. loan Radu. Dr. Traian Suciu, 
Ioan Bårna. 

Intreb acum pe strașnicul d, Dr. Oprişa: 
dece nu lămureşte chestia cu Rusu pe cale ju- 
decătorească, dacă-i dă mâna? 

Brad, 3 Maiu 1909. 

Cu deosebită stimă: 


Dr. Traian Suciu, 
prof. 


Posta Redaeţiei. 


D-lui A. R. Moulă. Spui singur că e cea dintâi 
poezie şi că e slăbuţă... Ce să zicem noi atunei?... Dacă 
urmezi cu mici înseilări de lucruri frumoase — cum încep 
să mijească din prima poezie — gi dacă eşti preot credin- 
cios al artei, nu-ţi vom mai spune decât: scrie înainte! 

D-lui Artur C., Braşov. Poezia e o fată tare curioasă, 
Cine îi face curte, pentruca să-i placă ei, trebue să aibă 
două calităţi: suflet frumos şi inimă mare. 

— D-ta, caută-te... le ai... amorul începe. 

De vânzare. 


Colţul al doilea dela Palatul de ju- 
stiţie din strada Bisericei şi Schwimschul 
Nr. 32 se vinde din mână liberă. 

Informaţii se dau acolo. 








Institutul de credit si economii „LUMINA“ soc, pe acti. 


Avem onoare a aduce la cunoștința 
On. public, că banca culturală „„Lu- 
mina“ cu sediul în Sibiiu (Nagyszeben), 
Str. Cisnădiei Nr. 7, își începe activitatea 
pe ziua de 1 Mai 1909 st. n. 

Baca „Lumina“ se va ocupă cu 
toate operaţiunile de bancă și îndeo- 
sebi va acordă împrumuturi : 

a) personale pe lângă obligaţiuni 
cu cavențţi. 

b) cambiale cu 2 giranţi sau cavenţi, 

c) cambiale cu acoperire hipotecară. 

d) hipotecare simple sau de alt soiu, 

e) pe efecte sau preţioase, 

f) cumpără și vinde efecte publice, 

g? cumpără şi vinde monete, 

h) acordă împrumuturi pe producte, 

3) indeplinește afaceri de încasso sau 
alte afaceri de bancă. 

j) acordă credite de cont curent pe 
lângă cuvenita garanție. 

Banca „Lumina“ primește depuneri 
spre fructificare cu 4%/, fără abzicere, cu 
4!1/2%, cu termin de abzicere 15 zile şi 

"cu 5%, pentru depuneri mai mari, cu 
termin de abzicere de cel puţin 6 luni. 
Depunerile corporaţiunilor se primesc cu 
5%/,. Darea după depuneri o plătește in- 
stitutul. 

Cu tot respectul cerem sprijinul on. 


public. 2—3 MDirecţiunea. 





"PARA NOASTRA“! 


Cassa de păstrare (reuniune) 


în Sălişte. 














Primeşte depuneri spre fructificare 
cu 4%, pe.lângă un termin de anunţ mai 
lung cu41/,%,,iar depuneri mai mari cu 5%/,. 

Depuneri se plătesc, 
cassei şi fără anunț. 

Darea, de camete o plăteşte institutul. 

Depuneri şi ridicări se pot face şi 
pe cale poştală cu cecuri. 

Imprumuturi acoardă pe cambii, 
pe obligaţiuni cu cavenţi, pe hipotecă 
precum şi ca credite de Cteurent pe 
lângă asigurarea hipotecară sau hârtii 
de valoare (acţii şi efecte publice). 

Etalonul de interese variază între 
8%, şi 6%, netto după mărimea împru- 
mutului și asigurarea oferită. 

16—20 MDireeţiunea. 
PER 





„GEOGEAN A, 


institut de credit și economii, societate pe acții 
= în Geoagiu (Algyógy). 








Primește depuneri spre fructificare : 

Cu 41/%, dacă anunţul e scurt. 
Intrucât permite starea cassei, aceste se 
replătesc şi fără anunţ. 

Cu 5%, dacă sumele sunt cel puţin 
de 500 cor. şi terminul de anunţ 15 zile. 

Cu 5:/2%,, dacă se depun sume de 
1000 — 2000 cor. cel puţin pe 1 an, cu 
anunț statutar. 

Sume mai mari, după învoeli speciale. 

Depuneri de ale corporaţiunilor cul- 
turale se retribuesc cu 6%. 


după starea 

Interesele se capitalizează de două 
ori pe an: în 30 Iunie și 31 Decemvrie. 

Depuneri și ridicări se pot face şi 
prin postă, ori prin mandate de cec. De 
asemenea punem la dispoziţia celor do- 
ritori cassete de economizare. 


12-12 MDireeţiunea. 





„Cassa de păstrare în Mercurea“ 


societate pe acțiuni. 














Primește depuneri spre îructificare 
cu interese de 4/0, dela Cor. 1000'— ; 
în sus pe lângă anunţ de 180 zile cu: 
interese de 5%, iar dela suma de Cor. 
10,000 în sus cu anunţ de 360 zile cu 
interese de 51/,%/;. 


Interesele după depuneri se capi- 
talizează de 2 ori pe an, și anume la; 


'30 Iunie şi 31 Decemvrie st. n. 


Darea de interese o plătește insti- 
tutul separat. 

Depuneri şi ridicări se pot face și 
prin poştă. i 

Acoardă împrumuturi pe cambii; 
cambii cu acoperire hipotecară,; obliga- | 
țiuni cu cavenți; pe hipotecă ; credite. 
de cont-curent pe lângă asigurare hipo- 
tecară sau hârtii de valoare (acţii dela. 
bănci şi efecte publice). | 


Etalonul de interese variază intre 


61/2°/—8°/, fără nici o proviziune. 
14—20 Direcţiunea. 











Loc rezervat 
pentru inserate 

